SMT ลุ้นกำไรไตรมาส 3 โต 35% แตะ 58 ลบ. ไตรมาส 4 เด่นต่อเนื่อง 148%
SMT ลุ้นกำไรไตรมาส 3 โต 35% แตะ 58 ลบ. ไตรมาส 4 เด่นต่อเนื่อง 148% แนะซื้อเป้า 7.90 บาท
SMT ลุ้นกำไรไตรมาส 3 โต 35% แตะ 58 ลบ. ไตรมาส 4 เด่นต่อเนื่อง 148% แนะซื้อเป้า 7.90 บาท
3 พ.ย. 2564

บล.โนมูระ พัฒนสิน ระบุในบทวิเคราะห์วันนี้ (29 ต.ค.64) ว่า บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT แนวโน้มไตรมาส 3/2564 คาดกำไรสุทธิ 58 ล้านบาท (+35% เทียบช่วงเดียวกันของปีก่อน +4%เทียบไตรมาสก่อนหน้า) หากหักผลของอัตราแลกเปลี่ยนคาดมีกำไรใกล้เคียงไตรมาส 2/2564 (กำไร 2 ล้านบาท) และในไตรมาส 3/2563 (กำไร 1 ล้านบาท) คาดว่าธุรกิจปกติมีกำไร 56 ล้านบาท (+34%เทียบช่วงเดียวกันของปีก่อน +4% เทียบไตรมาสก่อนหน้า)
โดยมีปัจจัยบวก 1) คาดยอดขายรวม (+29%เทียบช่วงเดียวกันของปีก่อน+7%เทียบไตรมาสก่อนหน้า) เติบโตเทียบช่วงเดียวกันของปีก่อนและ เทียบไตรมาสก่อนหน้า จากการส่งมอบสินค้าเพิ่มขึ้นในกลุ่ม Optics และ PCBA &amp; Box build ประกอบกับ 2) การปรับประสิทธิภาพการผลิตและบริหารวัตถุดิบได้ดี ทำให้คาด Gross margin ดีขึ้น เทียบช่วงเดียวกันของปีก่อนเทียบไตรมาสก่อนหน้า เป็น 20.8%
แนวโน้มไตรมาส 4/2564 คาดกำไรปกติราว 65 ล้านบาท เติบโตสูง +148% เทียบช่วงเดียวกันของปีก่อน(ไตรมาส 4/2563 กำไรปกติ 26 ล้านบาท) และเติบโต +15% เทียบไตรมาสก่อนหน้า เป็นไตรมาสดีสุดของปี ตามการเติบโตของยอดขายในสินค้ากลุ่มหลัก (Optics และ PCBA &amp; Box build) และคาดว่า %Gross margin ดีขึ้นจากไตรมาส 4/2563 และใกล้เคียง ไตรมาส 3/2564
นอกจากนี้ตั้งแต่ 1 พ.ย.64 การเปิดประเทศแบบไม่ต้องกักตัว มองเป็นปัจจัยบวกต่อการเจรจาและเซ็นสัญญาจ้างผลิตสินค้ากับกลุ่มลูกค้า Potential Customer ต่อยอดการเติบโตในปี 2565 คงคำแนะนำซื้อสำหรับ SMT (TP22F 7.90 บาท)